CELEX: 62020CN0164
Language: mt
Date: 2020-04-20 00:00:00
Title: Kawża C-164/20: Talba għal deċiżjoni preliminari mressqa mil-Landesgericht Korneuburg (l-Awstrija) fl-20 ta’ April 2020 – Airhelp Limited vs Austrian Airlines AG

13.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 230/17
            
         
      Talba għal deċiżjoni preliminari mressqa mil-Landesgericht Korneuburg (l-Awstrija) fl-20 ta’ April 2020 – Airhelp Limited vs Austrian Airlines AG
      (Kawża C-164/20)
      (2020/C 230/22)
      Lingwa tal-kawża: il-Ġermaniż
      
         Qorti tar-rinviju
      
      Landesgericht Korneuburg
      
         Partijiet fil-kawża prinċipali
      
      
         Rikorrenti: Airhelp Limited
      
         Konvenuta: Austrian Airlines AG
      
         Domanda preliminari
      
      L-Artikoli 5, 6 u 7 tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li jħassar ir-Regolament (KEE) Nru 295/91 (1) għandhom jiġu interpretati fis-sens li marda ċċertifikata minn tabib tal-ajruport u l-konsegwenti nuqqas ta’ kapaċità li jtir ta’ passiġġier li jkun diġà tela’ f’ajruplan li jkun għadu ma tarx u li fih dan il-passiġġier jiġi rrifjutat li jinġarr mit-trasportatur tal-ajru, bil-konsegwenza li l-passiġġier ikollu jinżel mill-ajruplan u l-bagalja tiegħu jkollha tinħatt, għandha titqies li hija “ċirkustanza eċċezzjonali” fis-sens tal-Artikolu 5(3) tar-Regolament (KE) Nru 261/2004?
      
         (1)  ĠU Edizzjoni Speċjali bil-Malti, Kapitolu 7, Vol. 8, p. 10.